එහිදී විදුහල්පති ඩැනිස්ටර් තෝමස් ප්‍රනාන්දු මහතා සමග දැන හැඳුනුම් කමක් ඇති කරගන්නා ඔහු, එම මහතාගේ උපකාරීත්වයෙන් කළුතර විද්‍යාලයටත් ඉන් අනතුරුව, බලපිටිය සිද්ධාර්ථ විද්‍යාලයටත් ඇතුළත්ව අධ්‍යාපනය ලැබීමේ අවස්ථාව උදා කර ගනියි.මෙකලදී "අශෝකමාලා" චිත්‍රපටයේ රූගත කිරීම් ඇරඹෙන අතර, මොරටුවෙහි ජෙරාඩ්.ජේ.පීරිස් නැමැත්තෙකු විසින් එම චිත්‍රපටයේ සංගීතය මෙහෙය වූ, මොහොමඩ් ගවුස් මාස්ටර් වෙත මේ අපූර්ව තරුණයා හඳුන්වා දෙනු ලබනවා.එකී ශක්‍යතාවන් හඳුනාගන්නා ගවුස් මාස්ටර් විසින් තම වාදක මණ්ඩලයේ ප්‍රමුඛතම වයලීන වාදක ශිල්පියා බවට මේ තරුණයා නම් කරනවා.තම ඉගෙනීමේ කටයුතු අහවර කරන අතරෙම, මොහොමඩ් ගවුස් සමග එක්ව, චිත්‍රපටයක වැඩ සඳහා ඉන්දියාව බලා යන්න ඔහුට හැකි වෙනවා.